Man skiet staatsamptenaar, toe homselfArgieffoto: Nico Strydom ŉ Man het Woensdag by ŉ regeringsgebou in Humansdorp in die Oos-Kaap ingestap en ŉ werknemer doodgeskiet, voordat hy selfmoord gepleeg het. Sers. Majola Nkohli, polisiewoordvoerder, het gesê Rudolf Meiring (52) het by die departement van openbare werke se kantoorgebou in Stasiestraat ingestap en die 56-jarige Christian Crouse ŉ paar keer geskiet. Meiring het hierna homself geskiet. Nkohli het gesê albei mans is op die toneel dood verklaar. Die polisie ondersoek ŉ saak van moord en ŉ geregtelike doodsondersoek is geopen.